Celoškolský projekt: Starým veciam nová šanca.

|  |
| --- |
| Podstatou projektu bolo vytvoriť v areáli školy prostredie, ktoré bude slúžiť vyučovaniu, mimoškolským aktivitám. Oddychu a stretávaniu sa všetkých skupín, ktoré budú participovať na projekte. Filozofiou projektu je vytvoriť školskú záhradu tak, aby spĺňala ekologické, výučbové a estetické požiadavky.  Ciele projektu   * Zabezpečiť informovanosť žiakov, pedagógov a rodičov o význame takejto formy prístupu k pôde * Zlepšiť uvedomenie si nižšej finančnej náročnosti niektorých riešení pre školu * Zlepšiť vzťah žiakov ku pôde a pestovaniu. |
| Pozemok mal rozlohu 800m2. Na pozemku sa nachádzali tri skleníky v dezolátnom stave. Z pôvodných skleníkov ostali len konštrukcie a nejaké výplne zo skla.  **Aktivity projektu:**   * Riaditeľka Základnej školy vyhlásila celoškolskú súťaž v zbere pet fliaš. Fľaše sa zozbierali a roztriedili podľa veľkosti a farby a boli použité na výstavbu nového skleníka. Riaditeľka najšikovnejšiu triedu vyhodnotila na konci školského roka a odovzdala im cenu. * Žiaci pomocou učiteľov technickej výchovy vyčistili pozemok v okolí skleníkov tak, aby sprístupnili terén a pripravili ho na ďalšiu realizáciu. V okolí skleníkov odstránili nepotrebné kusy rozbitého skla. * Vyčistili zhrdzavenú konštrukciu, ktorú potom natreli novou farbou. Po zaschnutí farby, vyvŕtali dierky a natiahli tenký drôt, tým pripravili skleníky na ďalšiu realizáciu. * Žiaci pripravili pet fľaše na samotnú realizáciu. Odstrihli zo spodnej časti asi 5cm a jednotlivé fľaše zasúvali do seba, takýmto spôsobom vytvorili dlhý pás, ktorý postupne pripevňovali na konštrukciu. * Urobili sa terénne úpravy interiéru skleníka (vyrovnanie povrchu, dosypanie hliny, vyrobili políčka z prírodných materiálov (drevo, skaly) pre jednotlivé plodiny. Žiaci a učitelia nakúpili jednotlivé plodiny a ovocné kríky. (mrkva, petržlen, kareláb, paradajka, paprika, hrach, reďkovka, šalát, ríbezle, egreše, černice a maliny) * Na hodinách poznaj a chráň, domov a práca rozdelili skleníky pre primárne a sekundárne vzdelávanie a v rámci týchto predmetov, žiaci pod vedením učiteľov si rozdelili políčka a začali samotnú výsadbu. * Žiaci sa priebežne starali o vysadené plodiny. Dokončili sa terénne úpravy exteriéru skleníkov a urobila sa prístupová cesta z prírodných materiálov. Postupne vysadili trávové semeno.   Výsledkom projektu boli obnovené skleníky v ktorých sa pestovali jednotlivé plodiny, ktoré budú slúžiť žiakom základnej školy vo vyučovaní aj mimo neho. |